Ολυμπιακό Αθλητικό Κέντρο Αθηνών «Σπύρος Λούης»

Το Ολυμπιακό Αθλητικό Κέντρο Αθηνών «Σπύρος Λούης» (Ο.Α.Κ.Α., ) βρίσκεται στο Μαρούσι, στη βορειοανατολική Αθήνα (περιοχή Καλογρέζας).

Ο Ισπανός αρχιτέκτονας Σαντιάγο Καλατράβα έχει επιμεληθεί την αισθητική αναβάθμιση του συγκροτήματος με καινοτόμες και δημιουργικές ιδέες, συμπεριλαμβανομένης της νέας στέγης του Ολυμπιακού Σταδίου, για τους Ολυμπιακούς Αγώνες του 2004. Επίσης, στον χώρο φιλοξενήθηκαν οι Μεσογειακοί Αγώνες του 1991, και το Παγκόσμιο Πρωτάθλημα Στίβου 1997.

Στις 20/07/2021 ο Πρωθυπουργός Κυριάκος Μητσοτάκης ανακοίνωσε το σχέδιο ΟΑΚΑ 2.0. με βάσει το οποίο το ΟΑΚΑ θα μετατραπεί σε ολυμπιακό πάρκο, με συντήρηση και αναβάθμιση όλων των αθλητικών εγκαταστάσεων και αύξηση του πρασίνου.

 Εγκαταστάσεις 
 Το Κεντρικό Ολυμπιακό Στάδιο χωρητικότητας 69.618 θεατών που φιλοξένησε τις τελετές έναρξης και λήξης των Ολυμπιακών Αγώνων του 2004, τα αγωνίσματα του στίβου και τον μεγάλο τελικό του ποδοσφαίρου.
 Το Ολυμπιακό Κλειστό Γυμναστήριο Αθλοπαιδιών στο οποίο διεξήχθησαν η ενόργανη γυμναστική, το τραμπολίνο και οι τελικοί της καλαθοσφαίρισης.
 Το Ολυμπιακό Κέντρο Υγρού Στίβου φιλοξένησε τα αγωνίσματα της κολύμβησης, υδατοσφαίρισης, συγχρονισμένης κολύμβησης και καταδύσεων
 Το Ολυμπιακό Κέντρο Αντισφαίρισης που αποτελείται από 16 γήπεδα (το κυρίως γήπεδο 8.600 θέσεων, δυο γήπεδα για τους ημιτελικούς 4.300 θέσεων και 13 γήπεδα των 200 θέσεων).
 Το Ολυμπιακό Ποδηλατοδρόμιο χωρητικότητας 5.250 θεατών στο οποίο διεξήχθη η ποδηλασία πίστας.
 Βοηθητικές Αθλητικές Εγκαταστάσεις, περιλαμβάνοντας Αίθουσα Στίβου, δύο (2) αίθουσες με υποδομή για άρση βαρών, δύο (2) αίθουσες με δάπεδο πλαστικό, Ιατρείο, Φυσικοθεραπευτήριο, έξι αποδυτήρια, σάουνα με χώρους υποδοχής και ατομική πισίνα.
 Περιβάλλων Χώρος που περιλαμβάνει, τον Τοίχο των εθνών ένα γλυπτό κατασκευασμένο από μεταλλικές κοιλοδόχους που κινείται μηχανικά σε κυματοειδή κίνηση σε μήκος 250μ. επί 20μ. ύψος και την Αγορά, εμπνευσμένη από το μοντέλο του αρχαίου Ελληνικού χώρου συνάθροισης.

 Μετακίνηση από και προς τις αθλητικές εγκαταστάσεις 
Το Ολυμπιακό Αθλητικό Κέντρο Αθήνας εξυπηρετείται από την Γραμμή 1 του μετρό (σταθμοί Ειρήνη και Νερατζιώτισσα) και από τις γραμμές Α1 και Α2 του Προαστιακού Σιδηροδρόμου (σταθμος Νερατζιώτισσα), καθώς και από λεωφορειακές γραμμές του ΟΑΣΑ.

 Φωτογραφίες 

 Παραπομπές 

 Εξωτερικοί σύνδεσμοι 


Κατηγορία:Κλειστά στάδια στην Ελλάδα
Κατηγορία:Αθλητικές εγκαταστάσεις στην Αθήνα
Κατηγορία:Αθλητικές εγκαταστάσεις Θερινών Ολυμπιακών Αγώνων 2004